જો તમારી પાસે જીન્સ અને બે કે ત્રણ ટ્રેડિશનલ કુરતી છે તો તમે એને કંઈક જુદી રીતે પહેરી એમાં થોડું મિક્સ ઍન મૅચ કરી નવરાત્રિ માટે એક પર્ફેક્ટ લુક આપી શકો. જેમ કે લાઇટ બ્લુ જીન્સ સાથે બ્લૅક શૉર્ટ કુરતી. એની સાથે ઑક્સિડાઇઝ્ડ જ્વેલરી. જ્વેલરીમાં પણ ઘણુંબધું પહેરવાની જરૂર નથી, માત્ર એક લૉન્ગ સ્ટેટમેન્ટ નેકલેસ સારો લાગશે અથવા લૉન્ગ ઇઅર-રિંગ્સ. હાથમાં તમે કડું પણ પહેરી શકો અથવા એક જ હાથમાં ઘણીબધી બૅન્ગલ્સ સારી લાગી શકે. અને પગમાં મોજડી એક અલગ લુક આપી શકે. કુરતીમાં તો ઘણી વરાઇટી આવે છે. કૉટન છીંટની કુરતી સાથે મિરરવર્ક સારું લાગી શકે. અથવા કલમકારી પ્રિન્ટની કુરતી પહેરવી જેમાં પ્રિન્ટ જ એટલી સુંદર હોય છે કે કંઈ કરાવવાની જરૂર પડતી નથી. સિન્થેટિક કુરતી પહેરવાનું ટાળવું. એમાં ખૂબ જ ગરમી થશે.